lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de oc en es lv lv lv lv lv lv lv lv lv an lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“Prāta Vētra” sāk Valtam Pūcem veltītu viesistabas koncertu sēriju (VIDEO) – ZZ.lv
Vārda dienas svin: Ilma, Skaidris
andra.ozola@zz.lv - 07.02.2022 - 12:10
Līdz ar komponista Valta Pūces 60 gadu jubileju, kas tiek atzīmēta 7. februārī, sākta viņa mūzikai veltīta viesistabas videokoncertu sērija “Tuvplāni”. Pirmie tās dalībnieki ir grupa “Prāta Vētra”. Koncertsērijas lapā interneta vietnē “YouTube” daudzu tautā iemīļotu mūziķu uzstāšanās tiks publicētas reizi mēnesī. Tās tik tiešām uzfilmētas viesistabā līvu krastā Valta Pūces mājās.
Tas ir jauns un Latvijā līdz šim nerealizēts muzikālā priekšnesuma formāts, kurā uz viesistabu uzaicinātie mūziķi starp dziesmām arī pastāsta publiski vēl nedzirdētus, nelielus stāstus par sadarbību un draudzību ar komponistu. Šo koncertu organizētāji ir uzņēmējs un pasākumu vadītājs Sandis Miltovičs kopā ar komponista dēlu Valteru Pūci, kurš visupirms zināms kā grupas “Dagamba” dibinātājs, komponists un producents.
“Lai notiktu kas īpašs, jāsakrīt daudziem puzles gabaliņiem,” saka Sandis. “Šoreiz sakrita pat vairāk, nekā sākotnēji spējām ar Valteru iedomāties! Iespēja satikties, realizēt un kopā izbaudīt mūziku tik tuvu uzbūra neplānotu emociju gammu. Ideju par viesistabas formāta koncertiem atbalstīja visa kolorītā Pūču ģimene – Dace ar savām zināšanām un pieredzi pasākumu producēšanas jomā, Līva, kura filmēja tā sauktos aizkadrus, Valts, kurš visiem gatavoja ēst, un Valters, kurš, protams, darbojās ar un ap mūziķiem. Novēlu ikvienam izbaudīt sirsnību un muzikālo citādību, kas šajos koncertos valdīja Pūču mājās!”
“Ģimenes vārdā saku Sandim milzīgu paldies par šo fantastisko ideju un ne mazāk milzīgs paldies arī visiem iesaistītajiem māksliniekiem, video un audio komandai,” turpina Valters. “Manuprāt, mūsu dižie komponisti viņu apaļajās jubilejās ir jāapsveic tieši šādi, tādēļ esmu patiesi laimīgs, ka pirmais šādu dāvanu ir saņēmis mans tētis!”
Saturs turpināsies pēc reklāmas.
Ikmēneša viesistabas videokoncertos dažādi mākslinieki izpildīs gan Valta Pūces labākās dziesmas, gan savus oriģināldarbus. Sērijas “Tuvplāni” pirmajā koncertā uzstājās grupa “Prāta Vētra”, izpildot Valta Pūces skaņdarbus: “Cik ikdienīgs šis ceļš” no grupas “Marana” repertuāra un “Ardievu, meitenes” no Dailes teātra muzikālās izrādes “Šveiks”, kā arī savas dziesmas: “Īssavienojums” un “Puse no sirds”.
“Draudzība ar Valtu un viņa mūzika man personīgi un visai “Prāta Vētrai” ir ļoti nozīmīga, tāpēc bez mazākās minstināšanās ar prieku lēcām kamanās un devāmies uz līvu krastu, kad uzzinājām, ka varam Meistaru apsveikt tik simpātiskā veidā,” stāsta grupas “Prāta Vētra” vokālists Renārs Kaupers. “Iedomājieties – meža vidū, mīlīgā namiņā kuras kamīns, viesistabā draudzīgi saspiedušies “Prāta Vētras” vīri dzied “Ardievu, meitenes”, apkārt zum patīkamu, jaunu cilvēku sabiedrība, kuri darbojas ar kamerām un skaņas ierakstīšanas ierīcēm, bet pats jubilārs turpat aiz sienas virtuvē gatavo svētku plovu un ik pa brīdim iemet aci, kā tad te visiem sokas. Liels prieks bija atkal sadziedāties ar Daci Pūci, un kolosāli, ka arī Valters ar čellu mums pievienojās divos numuros. Daudz laimes mūsu mīļajam Valtam un lai visiem patīkama šo svinību skatīšanās!”
“Šis projekts ir visbrīnišķīgākā dzimšanas dienas dāvana manā mūžā!” rezumē pats jubilārs, komponists Valts Pūce.
Foto un video: publicitātes
Jelgavā uzstāsies Liepājas Simfoniskais orķestris un vijolnieks Daniils Bulajevs
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Jelgavas Mūzikas vidusskolai 100 +1 – koncerts ar skatu nākotnē
No oktobra mainīsies Jelgavas Svētās Trīsvienības baznīcas torņa un muzeja darba laiks
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.